РЕПУБЛИКА СРБИЈА 
ОПШТИНА КРУПАЊ
ОПШТИНСКА УПРАВА
IIIБрој: 112-42/2020-01
31.12.2020. године
Крупањ


На основу чл. 4. став 8, члана 75, 94, 102, 103. и 104, а у вези са чланом 185. Закона о запосленима у аутономним покрајинама и јединицама локалне самоуправе („Сл. гл. РС“, број 21/16, 113/2017, 95/2018 и 113/2017 – др. закон), члана 11, 12, 13, 14. и 15. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Сл. гл. РС“, бр. 95/2016) и члана 21. став 1. тачка 3. и члана 34. Одлуке о организацији Општинске управе општине Крупањ („Сл. лист Општине Крупањ“, бр. 21/19), начелник Општинске управе општине Крупањ, дана 31.12.2020. године, оглашава

ЈАВНИ КОНКУРС
ЗА ПОПУЊАВАЊЕ РАДНОГ МЕСТА НАМЕШТЕНИКА
НА НЕОДРЕЂЕНО ВРЕМЕ „Курир“ у Општинској управи општине Крупањ, за једног извршиоца


I Орган у коме се радно место попуњава:
Општинска управа општине Крупањ у Крупњу, ул. М. Тита бр. 2.
II Радно место које се попуњава: 
 Радно место „Курир“ у Општинској управи општине Крупањ - Одељење за општу управу, друштвене делатности, послове органа Општине и заједничке послове, које је систематизовано у члану 23. под тачком 24. разврстаног у звање „Намештеник пете групе“ Правилника о организацији и систематизацији радних места у Општинској управи, Кабинету председника општине и Општинском правобранилаштву општине Крупањ („Сл. лист Општине Крупањ“, бр. 29/16, 28/17, 16/18, 20/19, 15/20 и 28/20).

III Опис послова радног места:
- врши курирске послове у смислу разношења поште, позива и материјала Скупштине општине, Општинског Већа и њихових радних тела као и Општинске управе,
 - врши личну доставу и другу доставу са повратницом у складу са прописима о личној достави,
- доставља и уручује писмена грађанима, предузећима, установама у насељеном месту Крупањ, а у хитним случајевима и за ближу околину града Крупња, 
- позива странке путем позива, списка или усменог обавештења,
- позива одређена лица у циљу извршавања појединих послова и задатака или присуства састанцима,
- води евиденцију о пријему поште, позива и материјала од службе лица и евиденцију о урученим пошиљкама. 
-обавља и друге послове по налогу непосредног руководиоца и Начелника Општинске управе. 

IV Услови за рад на радном месту:
У радни однос се може примити лице само под условом да испуњава услове који су прописани чланом 79. и чланом 80. Закона о запосленима у аутономним покрајинама и јединицама локалне самоуправе („Сл. гл. РС“, бр. 21/16, 113/2017, 95/2018 и 113/2017 – др. закон).
	
Поред општих услова прописаних чланом 80. Закона о запосленима у аутономним покрајинама и јединицама локалне самоуправе („Сл.гл. РС“, бр. 21/16, 113/2017, 95/2018 и 113/2017 – др. закон), кандидат треба да испуњава и посебне услове: 
„Основна школа“.
	
V Стручне оспособљености, знање и вештине које се проверавају у изборном поступку:
Провера стручних знања кандидата врши се из области познавања прописа везаних за обављање послова напред наведеног радног места.
Провера стручних знања кандидата врши се усменим разговором.
Кандидатима међу којима се спроводи изборни поступак доставља се писмено обавештење о томе кад отпочиње изборни поступак. Кандидати се обавештавају и путем интернет адресе, ако је дата, као и телефонским путем.

VI Место рада Конкурсне комисије: 
Зграда Општине Крупањ, улица М. Тита бр. 2, канцеларија број 10 у приземљу.

VII Адреса на коју се подносе пријаве: 
Општинска управа општине Крупањ, ул. М. Тита бр. 2, са назнаком: „За јавни конкурс за попуњавање радног места намештеника на неодређено време „Курир“ у Општинској управи општине Крупањ. 

VIII Лице задужено за давање обавештења о конкурсу: 
Окановић Иван, телефон: 015/581-101.
	
 IX Рок за подношење пријава на јавни конкурс је петнаест дана од дана оглашавања обавештења о јавном конкурсу у дневном листу „ВЕЧЕРЊЕ НОВОСТИ“. Текст јавног конкурса је објављен на интернет страници Општине Крупањ www.krupanj.org.rs.

X Докази који се прилажу уз пријаву на конкурс:
доказ о завршеној основној школи (у оригиналу или овереној фотокопији); извод из матичне књиге рођених; уверење о држављанству РС; лекарско уверење као доказ опште здравствене способности за напред наведено радно место; биографске податке са прегледом кретања у служби; доказ да кандидат пријављен на јавни конкурс није правоснажно осуђиван на безусловну казну затвора од најмање шест месеци и доказ да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

XI Трајање радног односа: 
За наведено радно место, радни однос се заснива на неодређено време.

XII Место, дан и време када ће се спровести изборни поступак:
Са кандидатима чије су пријаве благовремене, допуштене, разумљиве и потпуне и уз које су приложени сви потребни докази и који испуњавају услове за рад на оглашеним радним местима, назначене вештине и знања биће проверена у просторијама Општинске управе општине Крупањ у Крупњу, ул. М. Тита бр. 2. Кандидатима се доставља писмено обавештење о томе када отпочиње изборни поступак. Кандидати се обавештавају и путем интернет адресе, ако је дата, као и телефонским путем. 

НАПОМЕНА:
Кандидати који први пут заснивају радни однос у државном органу, органу аутономне покрајине или јединице локалне самоуправе подлежу пробном раду од 6 месеци. 

Неблаговремене, недопуштене, неразумљиве или непотпуне пријаве и пријаве уз које нису приложени сви тражени докази у оригиналу или овереној фотокопији биће одбачене. 

Јавни конкурс спроводи Конкурсна комисија именована од стране начелника Општинске управе општине Крупањ.

Овај оглас биће објављен на интернет страници Општине Крупањ www.krupanj.org.rs.

* Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола. 
                            
                             
    						      НАЧЕЛНИК 
                                                                              ОПШТИНСКЕ УПРАВЕ
                      					       Милорад Симић с.р.

